Evo braće iz susjednog sela / Preko polja trapću kola
Evo braće iz susjednog sela / Preko polja trapću kola jest druga singl ploča narodnog pjevačkog sastava "Veseli Bosanci". Njihovu pjevačku izvedbu pratio je Orkestar Branimira Đokića. Objavila ga je beogradska izdavačka kuća PGP RTB 1976. Obje pjesme s ove singl ploče biće uvrštene na njihovom albumu "Kad pjevaju veseli Bosanci" šest godina kasnije. Na A-strani je tradicionalna bosanska narodna pjesma "Evo braće iz susjednog sela". Pjesma započinje instrumentalnim uvodom u stilu bosanskog narodnog kola. Nakon kratke instrumentalne stanke, pjevanje započinje Nedeljko Bilkić, kojem se pridružuju ostali članovi ovog pjevačkog sastava, što je jedna od karakteristika bosanske narodne pjesme gange. To je ujedno i muzička struktura ove pjesme, gdje nakon svakog završenog stiha slijedi instrumentalni dio s početka pjesme. Na B-strani je pjesma "Preko polja trapću kola", koja muzički gledano, ima sličnu strukturu kao i naslovna, ali je odsvirana u sporijem tempu. Tekstove i muziku za obje pjesme zapisao je i sačuvao od zaborava doajen bosanske narodne muzike i član ovog sastava Predrag Kojdić. Ova antologijska singl ploča predstavlja još jedan primjer muzičke kulturne baštine u Bosni i Hercegovini.